b"\n_START_ARTICLE_\nNancy Dupree\n_START_SECTION_\nBiografia\n_START_PARAGRAPH_\nVa n\xc3\xa9ixer a Cooperstown, Nova York, i va cr\xc3\xa9ixer en el que era llavors el regne de Travancore a l'\xc3\x8dndia brit\xc3\xa0nica, ara l'estat de Kerala,\xc2\xa0on el seu pare treballava en temes de desenvolupament rural, mentre que la seva mare estudiava el teatre indi._NEWLINE_Va assistir a l'escola secund\xc3\xa0ria a M\xc3\xa8xic, es va graduar al Barnard College i i es va llicenciar en art xin\xc3\xa8s a la Universitat de Col\xc3\xbambia. Despr\xc3\xa9s de graduar-se, va tornar a \xc3\x80sia, unint-se al seu pare treballant per a la Unesco._NEWLINE_Mentre estava a Columbia, va con\xc3\xa8ixer Alan D. Wolfe,  diplom\xc3\xa0tic amb qui es va casar i traslladar a Ceilan,  despr\xc3\xa9s a Iraq, Pakistan i finalment a Kabul, el 1962 on anys despr\xc3\xa9s, va con\xc3\xa8ixer al professor Louis Dupree, arque\xc3\xb2leg i acad\xc3\xa8mic especialitzat en la cultura d'Afganistan i la seva hist\xc3\xb2ria, amb qui es va casar despr\xc3\xa9s de divorciar-se, i amb qui va treballar durant quinze anys a Afganistan, tot\xc2\xa0viatjant a trav\xc3\xa9s del pa\xc3\xads per dirigir excavacions arqueol\xc3\xb2giques. Despr\xc3\xa9s de la invasi\xc3\xb3 sovi\xc3\xa8tica a Afganistan el 1979, Nancy es va veure obligada a abandonar el pa\xc3\xads, i es va traslladar a Peshawar, Pakistan, on va dirigir un centre per a refugiats afganesos. Louis va ser eventualment arrestat sota sospita de treballar per l'Ag\xc3\xa8ncia Central d'Intel\xc2\xb7lig\xc3\xa8ncia com a espia. Despr\xc3\xa9s es va unir amb ella a Peshawar. Mentre estaven al camp de refugiats,  es van adonar del risc de p\xc3\xa8rdua o destrucci\xc3\xb3 per sempre de documents \xc3\xbanics sobre Afganistan, i  per tal de preservar aquestes obres van crear l'Agency Coordinating Body for Afghan Relief (ACBAR) per recopilar els documents governamentals i no governamentals relacionats amb la hist\xc3\xb2ria, la cultura, la invasi\xc3\xb3 sovi\xc3\xa8tica, l'Al-Xabab i els talibans, ja que durant el saqueig que va comen\xc3\xa7ar despr\xc3\xa9s de la invasi\xc3\xb3 sovi\xc3\xa8tica, es van vendre molts llibres inestimables per ser utilitzats com a combustible i fins i tot com embolcall per a aliments. El 1999 aquesta col\xc2\xb7lecci\xc3\xb3 contenia  7.739 t\xc3\xadtols escrits en paitxu, dar\xc3\xad, franc\xc3\xa8s, alemany, noruec i suec. El 2003, Nancy va tornar a Kabul i va traslladar la col\xc2\xb7lecci\xc3\xb3 a la Universitat de Kabul, on el 2012 es va crear el Centre d'Afganistan a la Universitat de Kabul (ACKU). _NEWLINE_Actualment, Nancy vivia entre Afganistan i \xc2\xa0Carolina del Nord.\n_START_SECTION_\nFundaci\xc3\xb3 Louis i Nancy Hatch Dupree\n_START_PARAGRAPH_\nEl 2007, Nancy Hatch Dupree va fundar la Fundaci\xc3\xb3 Louis i Nancy Hatch Dupree. Aquesta fundaci\xc3\xb3 sense afany de lucre  promou estudis cient\xc3\xadfics, i sensibilitza sobre la hist\xc3\xb2ria i la cultura afganesa. El seu objectiu principal \xc3\xa9s assegurar el sosteniment del Centre d'Afganistan a la Universitat de Kabul."